 Proza - : - Jurnalul unui nemuritor - fragment de chelaru adrian : - Jurnalul unui nemuritor - fragment de chelaru adrian"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Ziua doi ... (Proza) > Sub 25 de... (Personale) > in umbra... (Proza) > in umbra... (Proza) > in umbra... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 1772145 Jurnalul_unui_nemuritor_-_fragment' > Vizionari: 1877 > Jurnalul unui nemuritor - fragment proza [ ] - - - - - - - - - - - - - - - - - - - - - - - - - de chelaru adrian [chelucupar ] 2008-03-06 | | Niciodata nu am stiut daca este bine sa lasi lumii o marturie asupra trecerii tale prin ea. Nu am stiut daca este necesar sau binevenit. Daca va fi cineva la capat care sa aprecieze si sa inregistreze gandurile pe care tu le pui pe hartie. Poate nu este. Lumea are dramele ei fara a fi nevoie s-o mai incarci si tu cu ale tale. si totusi o naivitate copilareasca te impinge de la spate ordonandu-ti sa o faci. Ca si cum universul tau interior ar depinde de acele cateva randuri pe care le inchizi in caiet sperand ca la un momendat ele sa reapara. Nu este bine sau rau, oportun sau neavenit. Este doar real. si daca acest caiet pe care il incep astazi va fi sortit sa ajunga distrus odata cu ultima farama din constiinta mea, atunci asa sa fie! De unde incepe istoria? Odata cu nasterea omenirii? De dinainte? De la oul magic a carui curbura spatio-temporala tindea catre infinit? Sau poate istoria va incepe abia peste multe milioane de ani cand vom inceta sa existam, iar sensul final al faptelor noastre va putea fi in sfarsit analizat? istoria incepe acolo unde prezentul dispare. Ca un labirint confuz in care fiecare drum parcurs este mai putin infricosator decat drumul pe care esti deja. si istoria noastra personala? La fel. Oriunde. Trebuie doar sa punem degetul pe un moment anume si totul incepe a se derula. Tata nu era un om prietenos. Traia de pe urma cosciugelor. Pleca in fiecare dimineata la padure cu caruta si se intorcea cu lemne pe care le ducea la prelucrat. isi lua apoi ciocanul si cuiele si se apuca de batut. Se punea chiar in poarta, lovind cu putere ori de cate ori trecea cineva pe strada. -Mai omule, du-te mai incolo. Sperii copiii. Tata ranjea scarpinandu-se cu ciocanul. -Asa-i. De ei nu voi avea timp. Dar de matale  si apoi il privea pe om drept in ochi, masurandu-l din crestet pana in talpi de parca se si vedea coborandu-l in groapa. De ce ura tata oamenii nu stiu. si nimeni nu a stiu vreodata. Era secretul sau pe care voia sa-l ia in groapa. Sau poate nu-i ura. Nu am reusit niciodata sa-mi dau seama. Mai degraba ura cosciugele pe care le facea zilnic si pe care le lovea vrand parca sa le sparga. iar apoi il vedeai la inmormantari, ajutand la coborarea mortului in groapa si asistand la slujba. Statea de fiecare data pana la sfarsit, privind in gol sper mormanul de tarana ce se ridica vazand cu ochii. si la sfarsit de tot, cand oamenii plecau, ingenunchea cateva clipe in fata crucii si rostea incet o rugaciune. Poate se ruga pentru sufletul mortului, poate se ruga pentru propriul suflet, poate se ruga sa nu moara niciodata. N-am de unde sti. Cert este insa ca atunci cand se ridica redevenea sfidator. -Ce-i ma pustiule? Tu te crezi mai smecher? La biserica nu se ducea niciodata. Nici la carciuma. Statea doar acasa si cioplea cosciuge, iar cand se odihnea privea alene in lungul drumului sau la mine. Satul il credea nebun sau mai rau. Nu odata adusesera preotul sa-l exorcizeze. insa tata ii alunga pe toti aruncand dupa ei cu ce ii pica la mana. -Tu-va-n gura de blegi slabi de inger! Cu mine era bland. in felul sau. Obisnuia sa ma ia pe genunchi si sa ma priveasca atent. -Hm  Vad ca inca nu ai inceput sa albesti. Apai bine. Mars la joaca! Pe mama nu am cunoscut-o niciodata. Murise la un an dupa ce ma nascuse. Nu stiam exact de ce. Tata nu voise sa-mi spuna. iar gura satului nu putea fi crezuta chiar asa usor. Tot ce stiu insa e ca cel putin o data pe luna tata se imbraca frumos si se ducea la cimitir sa o vada. Nu voia insa niciodata sa merg cu el. Ca si cum ceea ce fusese intre ei nu ma privea in niciun fel, eu neavand dreptul sa ma amestec. Dar nici nu ma impiedica sa merg daca chiar voiam. Se scula de fiecare data devreme, inainte ca satul sa vina la viata si ma zgaltaia usor: -iosif, iosif! -Ce e? -Ma duc la Minodora. Vrei sa vii? -Nu. Lasa-ma sa dorm. Mi-e prea somn. -Bine. si pleca lasandu-ma sa adorm la loc. Desi nu ar fi recunoscut, stiam ca se simtea usurat. Nu ar fi fost deloc in apele sale stiindu-ma acolo. Poate chiar asta era motivul pentru care se trezea asa devreme  scoala era chiar la o aruncatura de bat. Peste drum. Treceam ulita si intram pe poarta. invatatorul nostru era un tip inalt, spatos si cu o voce tunatoare. Ne privea pe toti pe sub ochelari, dupa care ne scotea la tabla pentru a ne asculta. -Calugareni. Anul si data. -23 august 15.. -stii? -15  -Nu stii  Ranjea atunci macabru si ne lovea sadic cu o curea lunga de piele. -Vasilescu iosif. Am inghitit in sec. -Poftim te rog. Mai cu viata te rog. Anul nasterii lui Mihai Eminescu. -1850. -Ziua si luna? -15 ianuarie. -Gresit. -Cum adica gresit? Asa a fost inregistrat in documente. -Gresit. iti spun eu. S-a nascut pe 23 decembrie. -Dar in carte scrie ca  -Ma. Tu asculta la mine. Nu mai citi ce scrie in carte. si ma lovi. Pentru cateva secunde bocanitul tatei se opri si se auzi ceva asemanator unui marait inecat. A doua zi invatatorul veni la scoala cu dungi lungi si rosii de-a lungul intregii fete. Cureaua rupta ii atarna in jurul pantalonilor ca o carpa sfartecata. -Mai Vasilescule, m-am mai interesat. Asa era. 15 ianuarie. imi cer scuze. in pauza copiii tabarari pe mine. -Ce i-a facut mai taica-tu invatatorului? -Nimic. Ce sa-i faca? -Cum ce sa-i faca? N-ai vazut urmele? Taica-tu i le-a facut. -Ete na. De parca ar fi prima data cand m-a lovit invatatorul. -iti spun eu mai. Taica-tu a fost. Altfel nu si-ar fi cerut scuze. Am privit spre casa. Tata nu era in curte. Plecase undeva si luase cu el caruta. -Nu prea cred. Dar o sa-l intreb. Doar ca sa fiti voi linistiti. Spre seara tata s-a intors. Eu eram in casa citind cand l-am auzit intrand si deseland caii. Am iesit si m-am dus la el. -Vrei ceva? -Da. -Ce? -Sa stiu daca tu l-ai batut pe invatator. -Chiar conteaza? -Da. -Ei bine, eu l-am batut. Acum esti multumit? -si nu ti-e frica? -De ce sa-mi fie frica? -Ca o sa faca plangere? Ca va veni cu jandarmii. -As. De parca un om care bate copiii ar avea curaj sa cracneasca macar. -si de ce ai facut-o? M-a mai batut pana acum si nu ai zis nimic. -Pentru ca te-a batut pe nedrept. E una sa dea in tine pentru ca nu inveti. Asa e sistemul. Bun, rau, cum o fi. Ne supunem pentru ca nu suntem noi mai destepti sa facem altul. Dar cand da in tine pentru ca asa are el chef, pentru ca asa i s-a trezit de dimineata, atunci lucrurile se schimba. Atunci, pentru prima data in viata mea, tatal meu mi-a aparut cu adevarat enorm. il priveam pieptanand coama cailor si il admiram cu adevarat din toata inima. -Fugi si te culca. E tarziu. -Bine tata. Am adormit instantaneu. A doua zi iradiam de bucurie. -ia zi mai. Taica-tu l-a batut? -Ei as. Da de unde? S-o fi luat la harta cu vreun betiv prin carciuma. Nu le-am spus adevarul. i-am mintit. Nu pentru ca mi-ar fi fost rusine sa recunosc ce se intamplase ci dimpotriva. Ma simteam mandru, iar acea mandrie ma facea sa fiu deasupra tuturor. Era o bucurie grea, satioasa, care ma umplea revarsandu-se. Nimeni altcineva nu era binevenit sa se bucure alaturi de mine. Cateva zile invatatorul m-a privit foarte atent; sa vada daca stiam ceva. Nu am lasat nimic sa iasa la suprafata. Ma comportam ca si cum nimic nu s-ar fi intamplat intre el si tata. Peste 2 saptamani m-a prins iar cu lectia neinvatata. -Mare domnitor intre 1836-1418? -Aaaa  -Nu stii deci? -Nu. A ridicat palma. A tinut-o ridicata cateva secunde ascultand la bocanitul de afara. Tata bocanea inainte, neintrerupt de nimic. Dupa care a coborat-o. Din acea zi, ori de cate ori greseam invatatorul avea grija sa ma zvante in bataie. Nu odata m-am intors acasa vanat din cap pana in picioare . Tata ma privea atunci intrebator. Facuse bine bagandu-se unde nu ii fierbea oala? Oare trebuia sa se bage iar si sa resolve problema pentru totdeauna? Eu atunci ii zambeam si ma vaitam. -Aoleu, parca as fi cazut pe scari din sura! -Da ce ai patit? -Nimic. M-am incaierat cu o puslama. Dar lasa ca i-o platesc eu cu prima ocazie. Tata lua atunci cateva carpe curate, le inmuia in apa rece si mi le punea pe vanatai. Apoi seara se ducea si alegea paie moi pe care mi le punea in pat si ma lasa sa dorm pe ele. Zicea el ca asa durea mai putin. Nu stiu daca asa era. Pe mine ma durea la fel de tare insa nu ma mai vaitam. Nu voiam sa-l supar. Situatia nu a durat insa mult. intr-o zi invatatorul a fost gasit intr-un sant, inghetat bocna. Se imbatase la carciuma si nu mai fusese in stare sa ajunga pana acasa. Locuia singur in apropierea pasunilor. Neavand cine sa se alarmeze de lipsa sa, il daduse gata gerul de ianuarie. in locul sau a venit un alt dascal batran si cocosat, ce vorbea peltic si nu vedea bine. Nu ne batea - probabil ca nici nu ar fi putut - dar nici nu ne invata ceva. Statea doar la catedra si molfaia niste cuvinte din care nu puteam intelege nimica. Nu-l regretam pe fostul invatator. isi meritase intr-un fel soarta. insa nici asta nu era cu nimic mai breaz. Am inceput atunci sa nu ma mai duc la scoala. Chiuleam cu lunile, alergand caii si vacile oamenilor pe tarla. Seara insa veneam acasa si ma puneam cu burta pe carte. Ma mai duceam la scola doar la examene, pe care le treceam intotdeauna cu bine. si odata cu ele trecea si timpul magic al copilariei mele petrecut alaturi de un morman de sicrie goale. | index 'pageview'); 